**Azərbaycan Respublikasının Təhsil Nazirliyi**

**Azərbaycan Tibb Universiteti**

**Təsdiq edirəm:**

**Kafedra müdiri\_\_\_\_\_\_\_\_\_\_\_\_\_\_**

**“\_\_\_\_\_” sentyabr 2022-ci il**

**Fənn proqramı (Sillabus)**

**Kafedra** Azərbaycan dili

**Fənnin adı** Azərbaycan dilində işgüzar və akademik kommunikasiya

1. **Fənn haqqında məlumat:**

**Kodu \_\_\_\_\_HF-BO3\_\_\_\_\_\_\_\_\_\_\_\_\_\_\_\_\_**

**Tədris ili 2022-2023 semestr \_\_\_\_\_\_\_\_**

**Fakültə \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Qrup \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tədris yükü: 50 saat**

**Kredit 3**

**2. Müəllim haqqında məlumat:**

**Adı, atasının adı, soyadı və elmi dərəcəsi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Kafedranın ünvanı \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Məsləhət saatları \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E-mail ünvanı \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**İş telefonu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PREREKVİZİTLƏR:**

Fənnin tədrisi üçün öncədən tədrisi zəruri olan fənn yoxdur.

**KOREKVİZİTLƏR:**

Bu fənnini tədrisi ilə eyni vaxtda başqa fənlərin də tədris olunması zərurəti yoxdur.

**KURSUN TƏSVİRİ:**

Bu fənn, Azərbaycan dilində işgüzar və akademik kommunikasiya, işgüzar ünsiyyətin vasitələri, funksiyaları, əsas prinsipləri, dil və nitq, ritorika sənətinin tarixi, ədəbi dilin norma və üslubları, nitq mədəniyyəti, nitq etiketləri, əməli yazı nümunələri və s. haqqında ümumi anlayışların və qaydaların tədrisi ilə məşğul olur.

**KURSUN MƏQSƏDİ:**

Azərbaycan dilində işgüzar və akademik kommunikasiyanın məqsədi ictimai həyatda səmərəli davranışları, şifahi və yazılı ünsiyyət vərdişlərini formalaşdırmaq, mənimsətmək, bütün işgüzar resurslardan istifadə etməklə ümumi nitq mədəniyyətini yüksəltmək, dilin zənginliklərindən, söz ehtiyatından səmərəli istifadə qaydalarını öyrətmək, tələbələrə işgüzar ünsiyyətin nəzəriyyəsi və təcrübəsi sahəsində biliklər vermək, onların gələcəkdə peşəkar fəaliyyətlərini bu istiqamətdə formalaşdırmaq, inkişaf etdirməkdir.

**KURSUN NƏTİCƏLƏRİ:**

Peşəkar fəaliyyətdə uğurlu rəqabət üçün zəruri olan dil vasitələrindən sərbəst və qrammatik cəhətdən savadlı istifadə etmək, elmi bilikləri tətbiq etmək, müxtəlif informasiya mübadiləsi aparmaq üçün kommunikativ səriştəliliyi formalaşdırmaqdır.

**FƏNN ÜZRƏ PRAKTİK MƏŞĞƏLƏ MÖVZULARI:**

**1.** Azərbaycan dilində işgüzar və akademik kommunikasiya haqqında ümumi məlumat (məqsəd və vəzifələri).

**Mənbə:** N.Məmmədli. Azərbaycan dilində işgüzar və akademik kommunikasiya. Bakı, 2021, səh. 511.

**Tapşırıq:** İşgüzar kommunikasiya sahəsində ünsiyyət və nitq bacarıqlarını inkişaf etdirmək, şifahi və yazılı işgüzar ünsiyyətdə Azərbaycan dilinin imkanlarından optimal istifadə etmək bacarığını aşılamaq. Müasir dünyanın tələblərinə görə tələbələr işgüzar ünsiyyətin əsas janrlarının xüsusiyyətləri ilə (işgüzar söhbət, işgüzar danışıqlar, işgüzar görüş, mətbuat konfransı, telefon danışığı, müzakirə və s.) özünü təqdimetmənin əsaslarını öyrənməli, çıxış hazırlamaq və müşayiət olunan elektron təqdimatı düzgün təqdim etmək bacarığına xüsusi diqqət yetirməlidirlər.

**2.** Verbal və qeyri-verbal kommunikasiya.

**Mənbə:** N.Məmmədli. Azərbaycan dilində işgüzar və akademik kommunikasiya. Bakı, 2021, səh. 511. Mənbələri oxumaq. Verbal və qeyri-verbal kommunikasiya üzrə tapşırıqlar yazmaq.

**3.** Ünsiyyət prosesində ədəbi dil normalarının gözlənilməsi. Fonetik norma və fonetik hadisələr.

**Mənbə:** N.Abdullayev. Nitq mədəniyyətinin əsasları. Bakı “Elm və təhsil” 2015. A.Babayev. Azərbaycan dili və nitq mədəniyyəti. Bakı 2013.

**Tapşırıq:** Ünsiyyət prosesində ədəbi dil normalarının gözlənilməsi. Fonetik norma və fonetik hadisələr. Ədəbi dil və onun normaları haqqında ətraflı məlumat vermək, fonetik hadisələrin mahiyyətini izah etmək, sözlərin tələffüzündə onların rolunu qeyd etmək. Fonetik normanın pozulmasına aid nümunələr toplamaq. Omonim, sinonim, antonim, frazeoloji birləşmələrə aid mətnlərdən parçalar yazmaq. Ədəbi dildə fonetik, leksik, qrammatik normaların pozulmasına aid misallar gətirmək. Mövzuya uyğun nümunələr seçmək, mətnlərdən fonetik hadisələrə aid çalışmalar hazırlamaq.

**4.** Ünsiyyət prosesində ədəbi dil normalarının gözlənilməsi. Leksik və qrammatik normalar.

**Mənbə:** N.Abdullayev. Nitq mədəniyyətinin əsasları. Bakı “Elm və təhsil” 2015.

**Tapşırıq:** Dilin lüğət fondu, sözün funksiyaları, omonimlər, sinonimlər, antonimlər, üslubi frazeologiya. Qrammatika haqqında qısa məlumat, sözlərin morfoloji quruluşu, sintaktik əlaqələr, şəkilçi ardıcıllığı, cümlədə söz sırasının pozulması halları, qrammatik kateqoriyaların (mənsubiyyət, hal, zaman və s.) ədəbi dildə gözlənilməsi. Mövzuya uyğun nümunələr seçmək, mətnlərdən leksik və qrammatik normalara aid çalışmalar hazırlamaq.

**5.** Ünsiyyət prosesində nitqin tələbləri: nitqin aydınlığı və təmizliyi.

**Mənbə:** N.Abdullayev. Nitq mədəniyyətinin əsasları. Bakı “Elm və təhsil” 2015.

**Tapşırıq:** Mədəni nitqə verilən tələblər. Ünsiyyət prosesində nitqin aydınlığına, təmizliyinə əməl olunması. Nitqin aydınlığının pozulması halları, anlaşılmayan söz və terminlərin işlədilməsi, əcnəbi və dialekt sözlərin lüzumsuz yerə işlədilməsi, nitqin süni şəkildə mürəkkəbləşdirilməsi. Mövzuya uyğun nümunələr seçmək, mətnlərdən nitqin aydınlığı və təmizliyinə aid sözlər, ifadələr tapmaq.

**6.** Ünsiyyət prosesində nitqin rabitəliliyi və münasibliyi.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”, 2015.

**Tapşırıq:** Nitqin yığcamlığı, zənginliyi, təmizliyi, aydınlığı, rabitəliliyi, sadəliyi, münasibliyi ilə əlaqədar nümunələr hazırlamaq, dövri mətbuatı, internet səhifələrini, kütləvi informasiya vasitələrinin səhifələrini izləmək, nitqə verilən tələblərin pozulmasına aid misallar yazmaq.

**7.** Ünsiyyət prosesində nitqin yığcamlığı və zənginliyi.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”, 2015.

**Tapşırıq:** Zəngin nitq üçün başlıca meyar geniş söz ehtiyatına malik olmaqdır. Dil ünsürlərinin müxtəlifliyi, rəngarəngliyi və çoxluğunu rəhbər tutaraq nitqin yığcamlığı və zənginliyinə aid nümunələr yazmaq.

**8.** Akademik danışıqda nitqin keyfiyyətinə təsir edən amillər. Vurğu. fasilə.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”,

2015.

**Tapşırıq:** Nitq fasiləsi intonasiyanın ünsürü kimi. Nitq fasiləsinin həm məntiqi, həm də psixoloji funksiya daşıması. Nitq fasiləsi zamanı durğu işarələrinin işlənmə qaydaları. Bədii ədəbiyyat nümunələrindən istifadə edərək vurğu, onun

növləri (heca vurğusu, məntiqi vurğu, həyəcanlı vurğu) və fasilə haqqında tapşırıqlar yazmaq. Bədii əbədiyyatdan məntiqi və həyəcanlı vurğuya aid nümunələr gətirmək.

**9**. Akademik danışıqda nitqin keyfiyyətinə təsir edən amillər. Melodiklik, temp.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”, 2015.

**Tapşırıq:** Ədəbi dil nümunələrindən parçalar yazmaq, M.Müşfiq, R.Rza, Ə.Kərim, R.Rövşən, Z.Yaqub və s. şeirlərindən istifadə edərək ifadəli oxu təşkil etmək.

**10.** Dil və nitq.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”, 2015.

**Tapşırıq:** Natiqliyin tarixi və növləri. Qədim Yunanıstanda, Romada, Şərqdə, Rusiyada və Azərbaycanda yetişmiş natiqlər haqqında məlumatlar hazırlamaq. Demosfen, Sokrat, Məhəmməd Peyğəmbər, İbn Sina, N.Gəncəvi, H.Əliyev və digərləri. Dil və nitq haqqında məlumat toplamaq, yazılı və şifahi nitqin xüsusiyyətlərini araşdırmaq, Azərbaycan Respublikasının Prezidentinin Azərbaycan dili ilə əlaqədar imzaladığı fərman və sərəncamlar haqqında məlumatlarla tanış olmaq.

**11.** Monoloq və monoloji nitqin əsas növləri. Mühazirə, məruzə, çıxış.

**Mənbə:** F.Şiriyev. Ritorika. Bakı, 2014.

**Tapşırıq:** Klassik ədəbiyyat nümunələrindən monoloqlara aid misallar gətirmək, məhşur monoloqları tələbələrin arasında paylaşdırmaq, monoloji nitqin növlərinə aid tapşırıqlar hazırlamaq.

**12.** Dialoq ünsiyyət formasi kimi.

**Mənbə:** F.Şiriyev. Ritorika. Bakı, 2014.

**Tapşırıq:** Şair və yazıçılarımızın əsərlərindən, eyni zamanda gündəlik məişət həyatımızda rastlaşdığımız situasiyalara uyğun dialoqlar hazırlamaq.

**13.** Kütlə qarşısında çıxışın ümumi qaydaları.

**Mənbə:** F.Şiriyev. Ritorika. Bakı, 2014.

**Tapşırıq:** Tələbələr hər hansı mövzu ilə əlaqədar çıxış hazırlayırlar. Çıxışda tələb olunan qayda-qanunlara və çıxışın əsas vasitələrinə əməl etmək.

**14.** İşgüzar prosesdə etik qaydalar: müraciət formaları, sualvermə, söhbətə qoşulma, cavabvermə.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”, 2015.

**Tapşırıq:** Nitqin etik məsələləri mədəni nitqin əsas şərtlərindən biri kimi. “Etika” termini. Nəzakətli danışıq tərzi, müraciət formalarından düzgün istifadə olunması nitqin etik mədəniyyətinin vacib şərtləri kimi. Sualvermə, söhbətəqoşulma, şad və ya bəd xəbərin çatdırılması, başqasını dinləmək bacarığı, nitqə müdaxilə, rəy söyləməklə əlaqədar nümunələr hazırlamaq. Peşə etikası haqqında məlumat toplamaq.

**15.** Ünsiyyət prosesində dinləmə bacarığı.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”, 2015.

**Tapşırıq:** Bədii ədəbiyyatdan, dövri mətbuatdan, elmi mənbələrdən, dərs prosesində yaranan dialoqlardan istifadə edərək nümunələr hazırlamaq.

**16.** Diskussiya mədəniyyəti.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”, 2015.

**Tapşırıq:** Müxtəlif mövzularda müzakirələr aparmaq, diskussiyalar keçirmək və söhbətlər aparmaq.

**17.** İşgüzar və akademik danışıqda rəy söyləmək, münasibət bildirmək.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”, 2015.

**Tapşırıq:** Fakültələr üzrə hər tələbə öz nitqində olan müraciət formalarını qruplaşdırıb “Etika nədir?” mövzusunda 3-5 dəqiqəlik nitq hazırlasın. Ümummilli lider H.Əliyevin xalqla görüşü, ünsiyyəti, çıxışlarından nümunələr gətirmək.

**18.** Peşə etikası.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”, 2015.

**Tapşırıq:** Peşə etikası, davranış qaydaları, etik münasibətlər mövzusunda mətn hazırlamaq, situasiyalar qurmaq

**19.** Xəstəlik tarixçəsi.

**Tapşırıq:** Tələbələrə nümunə paylayaraq nümunədə ixtisasa uyğun verilən sualları cavablandırmaq.

**20.** Ədəbi dilin üslubları. Elmi üslub.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”, 2015.

**Tapşırıq:** Elmi üslub milli elmi təfəkkürün təzahür forması kimi. Məntiqilik, ardıcıllıq, konkretlik, dəqiqlik və termin çoxluğu elmi üslubun fərqli əlamətləri kimi verilir. Qrammatik formalardan qənaət prinsipi ilə istifadə, cümlədə daha çox isim və sifətlərin işlənməsi, işarə əvəzliklərinə üstünlük verilməsi, mürəkkəb cümlə quruluşu, elmi anlayışların dəqiq tərifi, ifadələrin məntiqililiyi, obyektivliyi, yığcamlığı, terminlər, elm və texnikanın müxtəlif sahələrində prosesləri təsvir edən ümumi sözlər və s. elmi üslubun tipik xarekterik xüsusiyyətləridir. Elmi üsluba aid nümunələr gətirmək.

**21.** Rəsmi-işgüzar üslub. Tərcümeyi-hal. CV forması.

**Mənbə:** N.Abdullayev. Nitq mədəniyyətinin əsasları. Bakı, “Elm və təhsil”, 2015.

**Tapşırıq:**  CV ünvanlanan şəxsdə ilk fikir formalaşmasına səbəb olan vasitədir. Ona görə də CV hazırlayan özünü tərənnüm etməyəi bacarmalıdır. CV bir çox dövlət idarələri və müəssisələrində istifadə olunan tərcümeyi-halın analoqudur. Lakin CV-dən fərqli olaraq tərcümeyi-hal sərbəst şəkildə tərtib olunur və əllə yazılır. Hər tələbə öz tərcümeyi-halını yazsın, CV formasını hazırlasın.

**22.** İşgüzar məktublar

**Mənbə:** N.Məmmədli “Azərbaycan dilində işgüzar və akademik kommunikasiya” Bakı 2021; B.Xəlilov “Azərbaycan dilində işgüzar və akademik kommunikasiya” Bakı 2021.

**Tapşırıq:** Məktub yazışmanın ən qədim növlərindəndir. Tələbələr onun növləri: ədəbi məktublar, şəxsi məktublar, işgüzar məktublar və s. haqqında məlumatlanmalı, işgüzar məktublar və onların növlərinə aid nümunələr hazırlamalı, məktub yazarkən yazı qaydaları sisteminə əməl etməlidirlər.

**23.** Əməli yazıların tərtibi. Ərizə. İzahat.

**24.** Əməli yazılar. Protokol. Hesabat.

**Mənbə:** N.Abdullayev Nitq mədəniyyətinin əsasları. Bakı, “Elm və təhsil”, 2015.

**Tapşırıq:** “Əməli yazılar (ərizə, izahat, tərcümeyi-hal, hesabat, protokol). Rəsmi-işgüzar üslub ənənəvi formullar sistemi, standart nümunə və təlimatlarda möhkəmlənən sənədin səlis, aydın, savadlı və məzmunlu tərtib edilməsi üçün istifadə olunan qayda və vasitələrin məcmusudur. Buraya ərizə, izahat, tərcümeyi-hal, hesabat, protokol, işgüzar məktublar, fərman, sərəncam, arayış, əmr və s. daxildir.

**25.** İmtahana hazırlıq.

**QİYMƏTLƏNDİRMƏ:**

Fənn üzrə kredit toplamaq üçün lazımi 100 balın toplanması aşağıdakı kimi olacaq:

50 bal – imtahana qədər

O cümlədən:

10 bal – sərbəst iş

40 bal – midtermdə toplanan ballar

Semestr ərzində 1 dəfə midterm keşiriləcəkdir.

50 bal – imtahanda toplanacaq.

İmtahan test üsulu ilə keçiriləcəkdir. Test 50 sualdan ibarətdir. Hər sual 1 baldır.

**QEYD:**

İmtahanda minimum 17 bal toplanılmalıdır. Əks halda tələbə imtahandan qeyri-kafi almış hesab olunacaq. Semestrdə və imtahanda toplanan ballar cəmlənir və yekun aşağıdakı kimi qiymətləndirilir:

A – “əla” - 91 – 100

B - “çox yaxşı” - 81 – 90

C - “yaxşı” - 71 – 80

D - “kafi” - 61 – 70

E - “qənaətbəxş” - 51 – 60

F - “qeyri-kafi” - 51 baldan aşağı

**SƏRBƏST İŞ:**

Semestr ərzində 2 sərbəst iş tapşırığı verilir. Hər tapşırığın yerinə yetirilməsi 5 balla qiymətləndirilir. Sərbəst iş prezentasiya və ya yazılı formada, word proqramında, həcmi 5 səh. (şrift 14) səhifədən ibarət olmalıdır.

Hər bir sərbəst iş tələbənin fərdi fikirlərinin məcmusu olduğuna görə plagiata yolverilməzdir.

**Ə D Ə B İ Y Y A T**

1. A.Babayev. Azərbaycan dili və nitq mədəniyyəti. Bakı, 2013, 600

2. B.Xəlilov. Azərbaycan dilində işgüzar və akademik kommunikasiya. Bakı, “Adiloğlu” nəşr. 2021.

3. F.Şiriyev. Ritorika, Bakı 2014.

4. N.Abdullayev. Nitq mədəniyyətinin əsasları. Bakı, 2015, (2016)

5. N.Məmmədli. Azərbaycan dilində işgüzar və akademik kommunikasiya. Bakı, “Elm və təhsil”, 2021

**KURS İŞİ:**

Bu fənn üzrə kurs işi nəzərdə tutulmur.

**TƏCRÜBƏ:**

Bu fənn üzrə istehsalat təcrübəsi nəzərdə tutulmur.